 
Θέμα 2ο 
2.1. Να χαρακτηρίσετε τις προτάσεις που ακολουθούν, γράφοντας δίπλα στο γράμμα που αντιστοιχεί σε κάθε πρόταση τη λέξη Σωστό, αν η πρόταση είναι σωστή, ή τη λέξη Λάθος, αν η πρόταση είναι λανθασμένη:
[bookmark: _Hlk111029794]α. Αεροπορική συντήρηση μπορεί να κάνει ο κατασκευαστής ενός αεροπλάνου.  
β. Το Πιστοποιητικό Πτητικής Ικανότητας (Π.Π.Ι.) ενός αεροπλάνου ισχύει και μετά από μείζων επισκευή του αεροπλάνου.  
γ. Η αποθήκευση ενός αεροπλάνου είναι μόνο βραχεία.   
δ. Στην εξυπηρέτηση ενός αεροπλάνου περιλαμβάνονται και όλες οι επιθεωρήσεις του.    
ε. Στα θέματα εφοδιαστικής υποστήριξης ενός αεροσκάφους υπάγονται και τα θέματα προμήθειας συσκευών και εργαλείων.   

2.2. Να γράψετε τον αριθμό κάθε μίας από τις παρακάτω προτάσεις και, δίπλα στον αριθμό, το γράμμα που αντιστοιχεί στη σωστή απάντηση.
1. Αν ο χώρος στον οποίον θα γίνει η μακρά αποθήκευση ενός αεροσκάφους είναι ανοικτός, γίνονται τα εξής:
α. όλες οι εκτεθειμένες χαλύβδινες επιφάνειες, που δεν είναι βαμμένες, καλύπτονται με ειδικό νάιλον.
β. όλες οι εκτεθειμένες χαλύβδινες επιφάνειες, που δεν είναι βαμμένες, καλύπτονται με ειδικό αντιδιαβρωτικό υλικό.   
γ. όλες οι εκτεθειμένες αλουμινένιες επιφάνειες, που δεν είναι βαμμένες, καλύπτονται με ειδικό νάιλον.
δ. όλες οι εκτεθειμένες αλουμινένιες επιφάνειες, που δεν είναι βαμμένες, καλύπτονται με ειδικό αντιδιαβρωτικό υλικό. 




2. Η ομάδα περισυλλογής είναι υπεύθυνη για:
α. την ελευθέρωση του διαδρόμου από αεροπλάνα μετά από ατύχημα.   
β. την περισυλλογή αντικειμένων από τον διάδρομο.	
γ. την αποθήκευση του αεροπλάνου.
δ. την εξυπηρέτηση του αεροπλάνου.  
  
3. Διάβρωση παρατηρείται σε τμήματα αεροσκάφους που είναι:
α. πλαστικά.
β. υάλινα.
γ. μεταλλικά.  
δ. ελαστικά.

4. Οι αναφορές ελαττωματικότητας συντάσσονται όταν υπάρχουν:
α. διαρροές στο αεροπλάνο.   
β. ρωγμές στον σκελετό του αεροπλάνου.
γ. ζημιές από ξένα αντικείμενα στα πτερύγια.
δ. αστοχίες στη δομή ενός αεροπλάνου.
  
5. Αεροσκάφος με βάση την αεροπορική νομοθεσία, ονομάζεται κάθε μηχάνημα:
α. που έχει κινητήρα.
β. που έχει έλικα.
γ. που στηρίζεται στον αέρα με βοηθητικά μέσα.  
δ. που στηρίζεται στην ατμόσφαιρα από αντιδράσεις του αέρα.   

